Daniel Agger

**Daniel Munthe Agger** (født 1984) er en dansk fotballtrener og tidligere fotballspiller.

Han spilte sist i danske Brøndby IF etter en overgang fra Liverpool 30. august 2014. Han dro fra  til  i 2006, og han har flere landskamper for .

## Klubbfotball
### Brøndby
Daniel Agger kom til Brøndby IF fra barndomsklubben Rosenhøj BK bare 12 år gammel.

I juli 2004 ble han forfremmet til førstelaget etter at svenske Andreas Jakobsson forlot laget. Agger etablerte seg raskt som fast på laget, men også som en av nøkkelspillerne som var med på å vinne den danske Superligaen i 2004-05-sesongen. Etter første halvdel av sesongen fikk Agger utmerkelsen "Årets talent" i 2004.

Bare 20 år gammel fikk Agger utmerkelsen ”Årets funn 2005” 6. desember 2005.

### Liverpool
#### 2006 - 2009

Den 191&nbsp;cm lange midtstopperen ble den femte danske spilleren i Liverpool gjennom tidene. Fra før har Jan Mølby, Torben Piechnik og keeperreservene Michael Stensgaard og Jørgen Nielsen spilt for klubben. Ifølge den britiske avisen «Liverpool Echo» gikk Agger fra Brøndby IF til Liverpool for 5,8 millioner pund (67 mill. norske kroner), og han ble dermed den dyreste forsvarsspilleren Liverpool FC hadde kjøpt noensinne.

Hans første halve sesong hos Liverpool var ingen suksess-historie, da skader holdt ham utenfor fire førstelags-kamper våren 2006.

På starten av 2006-07-sesongen spilte Agger hele kampen da Liverpool vant Community Shield. Selv om han fortsatt tilpasset seg engelsk fotball, etablerte han seg på førstelaget, og konkurrerte med lagkameratene Carra og Hyypiä om midtstopper-plassene. Agger skåret sitt første mål for Merseyside-klubben 26. august 2006 i en 2-1 seier over West Ham United. Agger fikk løpe mot the Kop og skåret med et fantastisk langskudd. Liverpool manager Rafa Benitez kommenterte at han ikke var forbauset da Agger ofte gjorde dette på trening.

Agger skåret sitt andre mål i en ligacup-kamp mot Birmingham City FC, mens hans tredje kom mot Arsenal i en 4-1 seier på Anfield 31. mars 2007. I sin første semifinale i Mesterligaen 2006/2007 fikk Agger kritikk da han lot Didier Drogba komme forbi seg slik at han kunne sørge for pasningen til skåringen som vant kampen. I returkampen på Anfield svarte Agger på kritikken ved å sette et smart tatt frispark fra Steven Gerrard i mål for så å fortsette kampen med å nekte Chelsea FC flere mål i en 1-0 seier 1. mai 2007. Hans imponerende innsats i den kampen var med på å sementere ham som et førstevalg i midtforsvaret og fikk mange fans til å sammenligne ham med legenden Alan Hansen. Han fortsatte med å spille i finaletapet i Mesterligaen 2006/2007 mot AC Milan.

Et brudd i benet satte den populære danske på sidelinjen i store deler av 2007-08-sesongen, men det ble noe glede da Danmark sine viktigste spillere og managere stemte ham fram til Årets danske spiller for første gang. Agger spilte sin første kamp etter ti måneders fravær 12. juli 2008 i en treningskamp mot Tranmere Rovers.

I desember 2008 rapporterte britisk media at dansken var aktuell for overgang til både spanske Real Madrid og AC Milan etter at det skulle ha oppstått uenighet i kontraktsforhandlingene mellom Agger og Liverpool. Rafa Benitez avviste en overgang bare dager etterpå, og Agger selv uttalte en måned tidligere at han ønsket seg en lang karriere på Anfield. Tidlig i mai ble det kjent at Agger og Liverpool var svært nære en forlenging av kontrakten hans. I mai 2009 signerte Agger en ny femårskontrakt, som løp til juli 2014.

#### 2009 - 2012

Agger ble operert for en varig ryggskade i august 2009 og kom tilbake etter operasjon den 25. oktober 2009 i 2–0 seieren over rivalene Manchester United på Anfield. Noen månedere senere den 28. februar 2010 spilte Agger sin 100. kamp for «the Reds» i en 2-1 seier over Blackburn Rovers. Agger spilte 14 kamper til i 2009-10-sesongen, skåret sitt sjuende mål for klubben mot Benfica i Europaligaen og bidro til at Liverpool spilte seg fram til semifinalen i turneringen.

Agger spilte mot Arsenal den 15. august 2010, men fikk en hjernerystelse i 2. omgang av kampen. Etter dette måtte dansken stå over flere av de neste kampene. Han hadde også andre skader som sammen holdt ham utenfor frem til desember samme år. Martin Škrtel ble foretrukket fremfor Agger i tiden til Roy Hodgson, og han truet med å slutte i klubben og dra til Juventus siden de hadde uttrykt interesse for ham. Etter at Hodgson fikk sparken ble han igjen førstevalget i de fleste kampene under Kenny Dalglish, inklusive kampen mot Chelsea den 6. februar 2011, som Liverpool vant 1–0, og som også var første møtet med tidligere Liverpool-spiller Fernando Torres i Chelsea-drakt. Agger fikk en kneskade i kampen mot West Bromwich den 2. mars 2011. Da sesongen 2010-11 var over, hadde Agger kun 21 kamper for «the Reds» totalt for alle turneringer.

Den 1. august 2011 skåret han to mål i pre-season kampen mot Vålerenga på Ullevaal Stadion. Etter et skadeavbrekk returnerte han i en annen vennskapskamp mot Rangers den 18. oktober 2011 som de tapte 1–0. Noen dager senere den 29. oktober 2011 spilte Agger sin 100. kamp i Premier League for Liverpool i 2–0 seier borte over West Bromwich Albion. Han unngikk flere skader og spilte dermed fast i de fleste seriekampene.

Den 28. januar 2012 skåret Agger det første målet mot Manchester United i fjerderundekampen i FA Cupen, en kamp som endte 2–1. Dette var hans første Liverpool-mål siden 2010. Senere i sesongen 2011/12, den 26. februar 2012, var han med å vinne klubben sitt første trofe siden 2006, og sitt første for klubben, da de vant ligacupen 2012 over Cardiff. Kampen gikk til straffespark-konkurranse etter uavgjort etter forlening, og denne vant «Pool» 3-2. Han skadet seg i løpet av finalen. 
Den 7. april 2012 returnerte han fra skadene og ble byttet inn i en kamp mot Aston Villa på Anfield, der han erstattet José Enrique og nesten skåret med en heading, i 1-1 kampen. Den 8. mai skåret han så sitt første mål i serien den sesongen i en 4–1 seier over Chelsea som også var den siste hjemmekampen i sesongen 2011-12 for Liverpool.

#### 2012 - 2014
Agger startet sesongen 2012/13 med å bli utvist for en takling i straffefeltet på Shane Long i 3-0 tapet for West Bromwich Albion den 18. august og ga dermed den nye manageren Brendan Rodgers en verst mulig start på sesongen. 
Den 5. oktober signerte så Agger en ny forlengning av kontrakten sin med Liverpool. Han uttalte selv etter at avtalen var signert «Det betyr alt for meg. Det er her jeg ønsker å være, og jeg er veldig glad for at klubben ønsker meg. Jeg er veldig lykkelig nå. Jeg ønsket aldri å gå noe annet sted». Liverpool FC offentliggjorde ikke noen detaljer, men det er trodd at det skal være en forlengelse av hans gamle avtale, som skulle gå ut i 2014, som er forlenget til 2016 ifølge The Times. Den 12. november 2012 ble han igjen kåret til Årets fotballspiller i Danmark.. 1. desember skåret han sitt femte seriemål for klubben mot Southampton og fulgte opp med enda et på årets siste seriekamp borte mot QPR 30. desember.
Agger nådde 200 kamper for Liverpool den 21. februar 2013 i en Europa League-kamp hjemme mot Zenit St. Petersburg. Selv om «the Reds» vant kampen 3-1, røk de ut av turneringen på grunn av bortemål, etter å ha tapt oppgjøret i Russland med 2-0.
Liverpool endte sesongen på sjuendeplass. Agger fikk 35 seriekamper med tre seriemål, 39 kamper totalt sesongen 2012-13.

Den 9. august 2013 bekreftet klubben at Agger ble Liverpools nye visekaptein,  som etterfølger for pensjonerte Jamie Carragher. Dette kom like etter media-rapporter om at Barcelona hadde ønsket å signere dansken,  men Brendan Rodgers uttalte at Agger hadde informert klubben om at så lenge han var på Anfield, ville han ikke ønske seg bort.

Han hadde en målgivende pasning på Daniel Sturridge sitt seiersmål i 1-0 seieren over Manchester United på Anfield 1. september 2013. Agger opplevde trass i Liverpools suksess sesongen 2013-14 at hans egen spilletid ble redusert da Mamadou Sakho ble foretrukket som midtstopper av Brendan Rodgers. På nyttårsdag 2014 fikk Agger sitt første mål for sesongen da han headed inn en corner fra Philippe Coutinho til en 2-0 seier over Hull. I resten av sesongen spilte imidlertid Agger andrefiolin for Sakho som ble Skrtels nye foretrukne partner i midtforsvaret. Spekulasjoner over danskens fremtid begynte å dukke opp, men han kom tilbake på laget den 11. mai 2014 i Liverpools siste seriekamp hjemme mot Newcastle. Med «the Reds» under 0-1 skåret Agger utligningsmålet med en heading på et frispark fra Gerrard.

Etter å ha begynt sesongen 2014-15 med å utebli fra førstelaget de to første kampene på grunn av skade, bekreftet Aggers danske ungdomsklubb 30. august at de hadde påbegynt forhandlinger med Liverpool om en overgang for dansken.

### Brøndby
30. august 2014 bekreftet Liverpool at de hadde solgt Agger tilbake til moderklubben Brøndby. Agger skrev under en toårskontrakt med klubben. Agger fikk tilbake sitt gamle trøyenummer, 22.

## Landslagsspill
Etter den suksessfulle 2004-05-sesongen ble Agger med på  og debuterte 2. juni 2005 i en vennskapskamp mot . Agger satt på benken i neste landskamp, men kom inn i en vennskapskamp mot  der danskene vant 4-1, og Agger gjorde seg sterkt bemerket ved å skape store problemer for England sine spisser, deriblant Wayne Rooney. Han spilte begge de to neste kampene før en skade satte ham utenfor landslagsspill resten av året 2005.

### VM i fotball 2010
Agger ble plukket av Morten Olsen til den danske troppen til VM i fotball 2010. Han spilte samtlige av Danmarks tre kamper i Gruppe E mot Nederland (tap 2-0), Kamerun (seier 2-1) og Japan (tap 3-1).  endte med dette kun på tredjeplass i gruppen og var utslått fra VM.

### Kvalifisering til EM 2012
Danskene ble trukket ut i gruppe H sammen med Portugal, Norge, Island og Kypros. Kampene ble spilt i perioden 3. september 2010 til og med 11. oktober 2011. Danskene vant alle sine hjemmekamper, bl.a slo de Portugal 2-1. Etter seks seire og kun et tap (Portugal borte) og en uavgjort (Norge borte) var de klare for EM i Polen og Ukraina sommeren 2012. 
  
### EM i fotball 2012
Agger var igjen med i troppen til Olsen etter at danskene hadde kvalifisert seg til EM i fotball 2012, denne gangen som kaptein.  var i Gruppe B, det som ble betegnet som «dødens gruppe», med Nederland, Tyskland og sine motstandere fra kvalifiseringsrunden; Portugal. Danskene vant sin første kamp mot Nederland, men etter det kom tapene med 2-3 mot Portugal og 1-2 mot Tyskland i den avsluttende kampen. Agger spilte alle kampene, men for andre turnering på rad opplevde Agger dermed å bli slått ut i gruppespillet med Danmark.

### Kvalifisering til VM 2014
Danskene ble trukket ut i gruppe B sammen med Italia, Tsjekkia, Bulgaria, Armenia og Malta. 
Gruppevinner Italia kvalifiserte seg til VM i fotball 2014 i Brasil, mens gruppetoer Danmark ble utslått. De ble svakeste toer av de ni toerne i gruppespillet og fikk ikke delta i playoff om de siste fire VM-plassene.

## Meritter
**[[Brøndby IF]]**
* Serimester: 2004-05
* Cup-mester: 2005
**[[Liverpool FC|Liverpool]]**
* Ligacup-mester 2011–12
* FA Cup-mester: 2006
* Community Shield: 2006
**Personlige utmerkelser**
* ”Årets talent 2004” i Dansk fotball
* ”Årets funn 2005” i Dansk fotball
* Årets fotballspiller i Danmark: 2007, 2012
* Premier League Goal of the Month: August 2006

## Trivia

Daniel er kjent for sine mange tatoveringer. Blant disse har han en viking på sin øvre høyre arm, et intrikat bånd rundt sin venstre albue sammen med noen stammesymbol og inskripsjonen "mors certa hora incerta" på ryggen sin. Daniel kan også utføre tatoveringer selv.

I 2007 kjøpte Agger to restauranter i Lark Lane, Liverpool.

## Se også
* Statistikk om Liverpool FC.

## Referanser


## Eksterne lenker
* 
*  Liverpool FC profile
*  The unofficial Daniel Agger webside
*  Brøndby IF profil
*  Career stats at Danmarks Radio
*  Daniel Agger's fans webside
*